google/wiki40b huggingface dataset:
Den fremsynte

Den fremsynte; eller Billeder fra Nordland er en roman fra 1870 av den norske forfatteren Jonas Lie.
Romanen var Lies debutroman (han hadde utgitt en diktsamling i 1866), og har blitt karakterisert som en «Nordlands-roman», med sterke innslag av landsdelens geografi, næringsliv, myter og sagn.
Hovedpersonen David Holst er en handelsmannssønn, preget av arvelig sinnssykdom, melankoli og kjærligheten til Suzanne som ender med hennes død. Handlingen veksler mellom Lofoten og Davids hybel i Christiania.
Eugenia Kielland holdt et radiokåseri om Den fremsynte som hun ga ut i bokform i 1950, i samlingen Evige venner. Klassisk litteratur i et nøtteskall.
SunTrust Banks

SunTrust Banks, Inc. er et amerikansk bankeierselskap med historie tilbake til 1891. Hovedkontoret ligger i Atlanta og selskapet har verdier for 182,2 milliarder dollar (pr. 31. desember 2006). Konsernets største bankforetak, SunTrust Bank, har 1 700 filialer i det sørøstlige USA.
SunTrust har et langvarig forhold til The Coca-Cola Company. Da Coca-Cola ble børsnotert i 1919 var SunTrust en av garantistene, og fikk som resultat en andel av Coca-Colas aksjer. Pr. 2006 eier SunTrust derfor 3,58 prosent av Coca-Cola, som tilsvarer en verdi av 2 milliarder dollar og 59 millioner dollar i årlig dividende. I tillegg er et originalt eksemplar av oppskriften til Coca-Cola lagret i en bankboks i en av SunTrusts filialer i Atlanta.
Clickair

Clickair er et spansk lavprisflyselskap med hovedbase ved Barcelona internasjonale lufthavn i Barcelona, Catalonia. Selskapet flyr fra spanske byer til over 40 destinasjoner i Europa. Clickair har også baser i Málaga, Sevilla og Valencia.
Selskapet starta flygningene sine 1. oktober 2006. Det het opprinnelig «Catair», en kombinasjon av de to orda CATalonia og AIR.
Asia Society

Asia Society er en ideell organisasjon som fokuserer på å informere verden om  Asia.  Organisasjonen ble grunnlagt i 1956 og dens hovedkvarter befinner seg i New York City. Den har flere sentre omkring i USA (Houston, Los Angeles, San Francisco og Washington DC) såvel som rundt om i verden (Hongkong, Manila, Mumbai, Seoul, Shanghai, Sydney og Zürich). Hovedkvarteret i New York har et museum som utstiller John D. Rockefeller IIIs samling av asiatisk kunst og har en roterende utstilling som viser frem ting fra mange andre asiatiske land, deriblant Kina, Japan, India, Iran og Korea.
2. divisjon fotball for menn 2013, avdeling 1

2. divisjon fotball for menn, avdeling 1 2013 starter 13. april 2013 og blir avsluttet 19. oktober 2013. 
Bærum rykket ned fra 1. divisjon 2012. Drøbak/Frogn, Førde og Skarbøvik rykket opp fra 3. divisjon 2012.
Vinneren av avdelingen rykker direkte opp til Adeccoligaen. De tre siste lagene rykker ned til 3. divisjon.
Krasnoturjinsk

Krasnoturjinsk (russisk: Краснотурьинск) er en by i Sverdlovsk oblast i Russland. Den ligger ved elva Turja (i Obs nedbørfelt), rundt 330 km nord for Jekaterinburg. Innbyggertall: 64 878 (folketelling 2002), 67 324 (folketelling 1989).
Byen var en av bosetningene som ble opprettet i 1758 ved koppergruvene ved Turja-elva. Den var da kjent som Turjinskie Rudniki (russisk: Турьинские Рудники). Senere ble den kjent som Turjinskij (russisk: Турьинский).  Byen fikk bystatus og navnet ble endret til Krasnoturjinsk i 1944.
Byens største industrivirksomhet er Bogoslovskij aluminiumsverk med Bogoslov kraftverk fra 1944. Kraftverket og fabrikkutbyggingen inngikk i tvangsarbeidene i Gulag-systemet, med medvirkning fra NKVD.
Coccidula scutellata

Utseende

Coccidula scutellata er mellom 2,5 og 3 millimeter lang, forholdsvis smal og ikke så ovalt bred som de andre marihønene. Dekkvingene er lyst rødbrune med flere mørke flekker.

Levevis

Coccidula scutellata finnes på fuktige habitater, langs strender og i våtmark.
Universitetsbiblioteket i Tromsø

UiT Universitetsbiblioteket (UB) ble offisielt opprettet som en del av Universitetet i Tromsø i 1972. Universitetsbiblioteket er et offentlig fag- og forskningsbibliotek. Biblioteket er en del av det totale faglige og pedagogiske tilbudet ved UiT Norges arktiske universitet.
Landsdelsserien 1960–61

Opp- og nedrykk

Ett lag fra hver av Østland-distriktene, ett lag fra Sørland/Vestland og ett lag fra Møre/Trøndelag rykket direkte opp til Hovedserien 1961–62. To, ett eller ingen lag fra hver avdeling rykket ned til 3. divisjon 1961-62. I avdeling Sørland/Vestland A måtte siste lag spille kvalifisering mot et lag fra 3. divisjon for å beholde plassen.
Opprykk: Ørn og Frigg
Opprykk via kvalik: Brann og Steinkjer
Kvalifisering for å beholde plassen: Våg rykket ned etter kvalifisering mot Vigør
Peace in the Valley

«Peace in the Valley» er en kristen amerikansk sang med melodi og tekst av Thomas A. Dorsey. Den ble opprinnelig skrevet til Mahalia Jackson i 1937. Sangen ble en hit i 1951 for Red Foley and the Sunshine Boys. Den nådde tyvendeplassen på Billboard C&W Best Sellers-listen.
Foleys versjon ble opptatt i Library of Congress' National Recording Registry i 2006. 
Listen over andre artister som har fremført sangen er lang med populære utførelser av Johnny Cash (på hans album Live at San Quentin), Loretta Lynn, Ronnie Milsap,  Screaming Trees (som B-siden på gruppas single Dollar Bill) og mer nylig av Faith Fill på en konsertspecial.
Elvis Presley (backet av The Jordanaires) spilte inn sangen i Radio Recorders Studio 1, Hollywood, 13. januar 1957 Den ble utgitt på EP-platen Peace in the Valley  (RCA Victor EPA 4054) i april 1957. Produsent var Steve Sholes.
Ann-Margret spilte inn sangen og ga den ut på albumet God Is Love: The Gospel Sessions i 2001.
Trond Granlund har laget en norsk versjon som heter Fred i sjela, og som gruppa Bjelleklang hadde på Norsktoppen en periode.
CEDRAC

CEDRAC (Centre de documentation et de recherches arabes chrétiennes) er forkortelsen for Senter for kristen-arabiske studier ved Université Saint-Joseph, Beirut.
Det internasjonalt kjente senteret ble opprettet i 1986 av Samir Khalil Samir og ble tilknyttet Université Saint-Joseph i 1996. Det er det eneste av sitt slag på verdensbasis.
Senteret råder over 23 000 bøker og multimedia-enheter. Fagfeltene er historie, filosofi, filologi, naturvitenskap og religionsvitenskap: kristendom, islam og andre religioner med som har sitt tyngdepunkt i Midtøsten, særlig Libanon, Syria, Irak, det historiske Palestina og Egypt.
CEDRAC ser seg i forskertradisjonen til Louis Cheikhô og Georg Graf, som ved slutten av det 19. og begynnelsen av det 20. århundret drev denne type forskning med Beirut som base.
Dundee

Historie

William I av Skottland tilkjente byen status av burgh ved kongelig brev i 1191. Hans bror David, 8. jarl av Huntingdon, sies å ha gitt byen navn, Dondum Dei (Guds gave) etter så vidt å ha berget livet på veg tilbake fra korstog. Dette er sannsynligvis bare populære forestillinger. Navnet kommer fra Dun Dèagh som betyr borgen på Tay. ‘Dun’ («borg») er et vanlig førsteledd i skotske stedsnavn, som f.eks. Dunfermline og Dunkeld.
Naturiststrand

En naturiststrand eller nudiststrand er en strand som er åpen for alle og der brukerne normalt ikke har klær. Strendene er ofte eid eller kontrollert av en naturistorganisasjon. Ved bruk kan man måtte betale for oppholdet eller for medlemskap.
En offentlige strand som kan brukes til naturisme, kalles fristrand og er ikke avgiftsbelagt. Det er flere slike i Norge og i verden forøvrig.
Ælfgar

Etymologi

Navneleddet ælf er dannet av gammelengelske ælf eller alf, «alv». Den norrøne formen av leddet var ælfR. Navneleddet gar har opprinnelse i urgermanske *ʒaiRa, «spyd». Den norrøne formen av leddet var geirr.
*Albigaizaz er en rekonstruert urnordisk form av navnet. Alfgeirr, Álfgeirr, AlfgæiRR, Algeyr er norrøne former av navnet.
Terrorangrepet i Elgoibar 20. april 2008

Bakgrunn

Separatist- og terrorgruppen ETA har kjempet for selvstendighet for Baskerland fra Spania. Mer enn 820 mennesker er drept på grunn av terrorgruppens angrep mot ulike mål og personer i en periode på ca. 40 år, tre av dem er drept etter at ETA i 2007 avbrøt en selvpålagt våpenhvile. Statsminister Jose Luis Rodriguez Zapatero gjorde kampen mot ETA til en av sine saker i valgkampen, og for selve regjeringen etter parlamentsvalget i Spania i mars 2008. Forrige gang som ETA slo til, var med en bilbombe mot en politiforlegning i Rioja-distriktet 21. mars.

Skader

Ingen ble skadet eller drept i angrepet, men det ble meldt om store skader på bygninger.

Ansvar

ETA ble mistenkt for angrepet, da de stod bak et tilsvarende angrep for bare tre dager siden.
Norgesmesterskapet i orientering 1978

Norgesmesterskapet i orientering 1978 bestod av flere arrangementer som i 1978 kåret norgesmestere i orientering.
Hovedmesterskapet ble arrangert i Drammen 23.-24. september. Kongepokalene ble vunnet av Tine Fjogstad og Egil Johansen.
Raymond Queneau

Liv og virke

På skolen i Le Havre ble han betraktet som en flink elev og var spesielt interessert i språk, historie og naturvitenskap. Hans far tok ham ofte med på kino. Til tross for at han kom fra en handelsfamilie dro han i 1920 til Paris for å studere filosofi på Sorbonne hvor han blant annet  fulgte  forelesningene til Alexander Kojève over Hegel.
I 1923 ble han kjent med surrealistbevegelsen, en bevegelse han var engasjert i helt til han ble ekskludert i 1930 etter at forholdet til Breton hadde raknet. I mellomtiden tilbrakte han to år i militæret hvor han  lærte seg arabisk og argot. Under en reise til Hellas i 1932 ble han bevisst faren ved å la det litterære og det muntlige språket gli fra hverandre. Å forene disse ble fra da av hans overordnede litterære prosjekt.
I 1936 publiserte han sin første roman, Le chiendent, som ifølge ham selv er et forsøk på en litterær illustrasjons av Descartes Discours de la méthode. Sin første litterære suksess fikk han imidlertid med boken Pierrot mon ami i 1942. I 1947 kom Exercises de style ut, en bok som forteller samme historie med hundre forskjellige stiluttrykk, Zazie dans le métro, som kom ut i 1959 (utgitt på Norsk av Solum Forlag i 2004), ble en bestselger i Frankrike og ble senere filmatisert av Louis Malle. 
Han giftet seg med Janine Kahn i 1928, og med henne fikk han en sønn, Jean-Marie, i 1934. De forble gift fram til hustruens død i 1972.
Lagtingets kontrollkomité

Lagtingets kontrollkomité (færøysk: Landsstýrismálanevndin) er den fagkomiteen som behandler saker relaterte til kontroll av regjeringen samt konstitusjonelle spørsmål på Lagtinget på Færøyene. Kontrollkomiteen teller tre medlemmer.
Damavand (fylke)

Damavand (persisk: شهرستان دماوند‎) er et fylke i provinsen Teheran i Iran. Hovedstaden i fylket er Damavand. Fra målingen i 2006 var befolkningen 96 860, i 27 419 familier. Fylket er delt inn i to distrikter: det sentrale distriktet og Rudehen-distriktet. Fylket har fem byer: Damavand, Rudehen, Abali, Kilan og Absard.
Arditi

Organisasjon

Reparti d'assalto («angrepsenheter») ble opprettet 29. juli 1917 under ledelse av Giuseppe Bassi, og skulle ha en taktisk rolle som fremrykkende infanteri, som skulle bryte gjennom fiendtlige forsvarslinjer for å åpne for større infanteristyrker. Arditi var ikke underlagt det italienske infanteriet, men ble sett på som en egen gren. Hver arditi-enhet var tilknyttet et armekorps, og fikk sine ordre direkte fra korpskommandøren. Dette i motsetniing til de tilsvarende tyske og østerrikske Sturmtruppen som var en del av infanteriet.
Styrken besto av rundt 600 mann, inkludert offiserer, og var organisert i tre kompanier av 150 mann. Styrken var altså noe mindre enn en italiensk bataljon, som vanligvis besto av 1 000 mann. Hvert kampani besto av fire tropper, som igjen besto av fire lag, et angrepslag i front, to lag på flankene som var utstyrt med maskinpistoler, og et lag som ga dekning.

Kamper

Reparti d'assalto lyktes i å få en bevegelse i den fastlåste skyttergravskrigen på Italiafronten. De ble først satt inn i Caporetto-offensiven, deretter i slaget ved Piave, og var særlig viktig under slaget ved Vittorio Veneto. Arditi er en enhet som ble ansett som vellykket og seierrik i den italienske militærhistorien. Styrken ble demobilisert i 1920.

Senere bruk av ordet

Betegnelsen ble senere benyttet om fascistiske svartskjortegrupper og andre frikorpsenheter. I perioden like etter første verdenskrig, sluttet mange tidligere arditi seg til 'National Association Arditi d'Italia' (ANAI), grunnlagt av kaptein Mario Carli, men også forfatter, diplomat og journalist som var sterkt involvert i futurismebevegelsen i kunst. Carli skrev essayet «Arditi er ikke gendarmeri» sammen med Filippo Tommaso Marinetti.
Mange arditi sluttet seg til den italienske fascistbevegelsen, men denne støtten gjaldt ikke alle. Også den antifascistiske Arditi del Popolo, en fløy som brøt ut fra ANAI, lente seg politisk mot den marxistiske delen av sosialismen. Mange av de arditi som hadde sluttet seg til ANAI, gikk ikke med inn i Partito Nazionale Fascista da dette ble stiftet av Benito Mussolini 23. oktober 1922. ANAI ble senere lagt ned.
Også styrken til Gabriele D'Annunzio som inntok havnebyen Fiume i 1920 og etablerte Reggenza Italiana del Carnaro ble kalt Arditi.
Boggy Peak

Boggy Peak eller Mount Obama, er det høyeste punktet på Antigua, og det høyeste punktet i staten Antigua og Barbuda. Boggy Peak ligger sørvest på øya, og er 402 meter høyt.

Omdøping

Den 4. august 2009, fødselsdagen til U.S. President Barack Obama, Antigua og Barbuda statsminister Baldwin Spencer offisielt omdøpte fjellet fra Boggy Peak til Mount Obama.
Brageteatret

Brageteatret er et norsk regionteater, som eies av Drammen kommune og Buskerud fylkeskommune og holder til på Union Scene i Drammen. Brageteatret er et turnéteater og har bl.a. ansvaret for scenekunsttilbudet i Den kulturelle skolesekken i Buskerud.
Brageteatret ble etablert i 1998 under navnet «Regionalt kulturverksted i Buskerud». I 1999 skiftet teatret navn til «Brageteatret» etter en åpen navnekonkurranse. 
Terje Hartviksen var teatersjef fra starten i 1998 til og med 2012. Elsa Aanensen overtok fra 1. januar 2013. I 2017 ble Nils Petter Mørland ansatt som teatersjef.
I 2010 ble Brageteatret tildelt Heddaprisen for Før det ringer av Liv Heløe i kategorien beste barn- og ungdomsforestilling og i 2015 for Trollmannen fra Oz.
Colleen Ballinger

Oppvekst

Ballinger vokste opp i Santa Barbra med sine foreldre Gwen og Tim Ballinger, og hennes tre søsken Rachel, Chris og Trent. Hun var gift med Joshua David Evans, men de ble skilt høsten 2016. Hun gikk på San Marcos High School og ble uteksaminert fra Azusa Pacific University i 2008. I to år jobbet hun som skuespiller/sangerinne på scenen i Disney Land i California, i tillegg til å gi private sang- og pianotimer til barn. I 2008 begynte hun å legge ut videoer av hennes alter-ego Miranda på YouTube.

Miranda Sings

I et intervju med The Times i London, ble hun spurt om hvorfor hun bestemte seg for å lage rollefiguren. «There were a lot of cocky girls who thought they were really talented, and they weren't. They were so rude and snotty, it drove me nuts. Then I saw all these girls trying to make a career out of putting videos on YouTube ... clueless to the fact that they were terrible. The characters were so ridiculous, I wanted to make one of my own.»
Figuren begynte som en spøk for henne og hennes venninner. I tillegg til Miranda-kanalen, har hun sin egen Youtube-kanal der hun legger ut alt fra sangvideoer til blogger, der hun filmer hva hun gjør gjennom dagen, og videoer der hun samarbeider med vennene sine. På kanalen Colleen Ballinger har hun hele 5,9 millioner abonnementer.

Broadway

Ballinger har også vært på Broadway. Hun har spilt i blant andre First Kids, der hun spilte Lynds Bird Johnson, og Odyssey, The Epic Musical, der hun hadde rollen som Circe. I tillegg til dette har hun sunget på to musikkalbum. I 2010 sang hun på More With Every Line, av låtskriver Tim Prottey-Jones, og i 2011 sang hun på albumet Self Taught, Still Learning til Chris Passey. På det sistnevnte albumet sang hun sanger både som Miranda og seg selv. Miranda har også sunget i AVbyte sin sang «How to get a Boyfriend» skrevet av Antonius Nazareth. Videoen går under navnet «How to get a Boyfiend THE MUSICAL feat. MirandaSings» og ble lastet opp på YouTube 29. juli 2013.
Angloindisk

Angloindisk er en betegnelse som brukes på mennesker som stammer både fra briter og indere.  I alminnelighet kom disses britiske forfedre til India for å tjenestegjøre i den koloniale forvaltningen eller hæren. Før India ble selvstendig i 1947 kunne man anse den del av det indiske samfunn som var dominert av engelsk kultur også som angloindisk.

Begrepet før og nå

Briter i India i kolonitiden brukte termen Eurasisk om mennesker av både indisk og europeisk avstamming. (cf. George Orwells Burmese Days) I dag brukes termen både om mennesker av europeisk herkomst som har vokst opp i India men som har europeisk opphav og om mennesker som har både indisk og engelsk opphav. Således har både Pete Best (første trommeslager i The Beatles) og Sebastian Coe (britisk løper og politiker) angloindisk bakgrunn selv om bare sistnevnte har indere i familien (hans mor var halvt indisk) mens førstnevnte var født i India av engelske foreldre som arbeidet der.

Angloindere i dag

Det angloindiske samfunn er i dag en distinkt liten minoritet med opphav i India. Det består av mennesker av blandet britisk og indisk herkomst og som har engelsk som morsmål. Termen må ikke forveksles med det lignende indoengelsk; et adjektiv som brukes om litteratur på engelsk skrevet av indiske forfattere.

Angloindere i India

I henhold til den indiske konstitusjonen er den angloindiske minoriteten berettiget til representasjon i Lok Sabha. Indias president utnevner etter hvert valg to angloindiske representanter til Lok Sabha.
Artikkel 366(2) i Indias konstitusjon definerer en angloindisk person som "a person whose father or any of whose other male progenitors in the male line is or was of European descent but who is domiciled within the territory of India and is or was born within such territory of parents habitually resident therein and not established there for temporary purposes only".
Denne definisjonen omfatter også etterkommere av indere fra de gamle portugisiske koloniene fra Coromandel- og Malabar-kystene, som arbeidet som leiesoldater i det Øst-Indiske Kompaniet og som bragte familiene sine med seg.  Samtidig inkluderer definisjonen mestiser av portugisisk og indisk herkomst fra Goa og mestiser av indisk-fransk og indisk-hollandsk opphav.

Angloindere utenfor India

Angloindere dannet en signifikant og liten del av minoritetssamfunnene i India før uavhengigheten men i dag lever det flere angloindere utenfor India enn i landet. Deres antall i India har gått ned men økt i Storbritannia, Australia, New Zealand, Canada og USA. Av kjente mennesker med angloindisk bakgrunn kan nevnes balladesangeren Engelbert Humperdinck, Vivien Leigh, Cliff Richard, Boris Karloff (hvis grandtante var den kjente angloindiske forfatterinnen Anna Leonowens), Russel Peters og Norman Douglas Hutchinson.
EM for brassband 2019

EM for brassband 2019, det 42. europamesterskapet for brassband ble arrangert 26. - 27. april 2019 i Montreux.

Musikk

Pliktnummer i «Premier Section»-konkurransen var Dear Cassandra! av Ludovic Neurohr. I «Challenge section» var Terezín av Mario Bürki pliktnummer.
Mississauga

Geografi

Mississauga ligger i Sør-Ontario, ved Lake Ontario, i nærheten av Canadas største by, Toronto. Mississauga grenser mot Oakville og Milton mot vest, Brampton mot nord, Toronto mot øst og mot Lake Ontario mot sør og sørøst.
Ketil Høegh

Teater

Høegh har bakgrunn fra amatørteater og skolerevyer (Bragerevyen) i Tromsø. Han gikk ut fra Statens teaterhøgskole i 1982 og ble først tilsatt ved Nordland teater. Av roller der kan nevnes Lennie i John Steinbecks Om mus og menn.
Fra 1984 var Høegh tilsatt ved Rogaland teater. Her spilte han blant annet Stanley Kowalski i Tennessee Williams: En sporvogn til begjær, Oberon i En midtsommernattsdrøm og den mannlige hovedrollen i Slakteren av Franz Xaver Kroetz.

Film og TV

Høegh  har medvirka i flere norske filmer, blant annet Knut Erik Jensens filmer Stella Polaris (mannlig hovedrolle, 1993) og Brent av frost (Einar, 1997). Han hadde også rollen som Sigurd Høyvannsbukser i Brødrene Dal og vikingsverdets forbannelse (2010). I Kongens nei (2016) spilte han utenriksminister Halvdan Koht og i Kings Bay (2017) statsadvokaten.
Fra TV er han kjent for rollene som Steinar Lindbekk i tv-serien Offshore (NRK 1996–99) og som Brynjar i Himmelblå (NRK 2008–10). Han har også vært med i seriene Ved kongens bord (2005) og Sejer - svarte sekunder (2006).
Høegh har i 2008 regissert to kortfilmer: Betydningen, basert på en novelle av Kjell Askildsen (premiere oktober 2008), og You'll never walk alone, i manussamarbeid med Endre Lund Eriksen (premiere under Tromsø internasjonale filmfestival i januar 2009).
Game Developer

Game Developer var et tidsskrift rettet mot videospillutviklere og aspirerende videospillutviklere. Det ble gitt ut mellom 1994 og 2013.
Ekalesia Kerisiano Niue

Ekalesia Kerisiano Niue er en kongregasjonalistisk kristen kirke på Niue og landets største trossamfunn.
Kristendommen ble brakt til Niue av London Missionary Society (LMS) og Ekalesia Kerisiano Niue kan føre sin historie tilbake til kirken misjonærene etablerte. Den skiftet i 1970 navn til Ekalesia Niue og er nå kjent som Ekalesia Kerisiano Niue.
Ved folketellingen i 2011 tilhørte 67 % av befolkningen Ekalesia Kerisiano Niue. I 1996 etablerte kirken seg i Auckland i New Zealand, der det finnes et niuisk samfunn.
Ekalesia Kerisiano Niue er medlem av Kirkenes verdensråd.
Bibliotheca (Pseudo-Apollodorus)

Pseudo-Apollodorus

En viss «Apollodorus» er indikert som forfatter av en del bevarte manuskripter. Denne Apollodorus har blitt feilaktig blitt identifisert med Apollodoros fra Athen, født ca 180 f.Kr., en student av Aristarchos fra Samotrake, hovedsakelig slik som det er kjent — fra referanser i mindre skolia på Homer — at Apollodoros fra Athen hadde gjort et tilsvarende sammendrag om mytologi i form av en krønike på vers. Teksten til Bibliotheca som finnes i dag siterer imidlertid en romersk forfatter: Kastor annalisten eller Kastor av Rhodos, en samtidig av Cicero på 100-tallet f.Kr. Den feilaktige tilskrivelsen ble gjort av lærde fra Fotios av Konstantinopel og framover. Siden det av kronologiske årsaker er klart at Apollodoros av Athen ikke kunne ha skrevet denne boken, er forfatteren av Bibliotheca konvensjonelt blitt referert til som «Pseudo-Apollodorus» av de som ønsker å være pinlig korrekt. Tradisjonelle referanser benytter kun «Biblioteket og sammendraget» (engelsk: «the Library and Epitome»).

Manuskripts tradisjon

Den første som nevnte verket var Fotios av Konstantinopel. Verket var bortimot gått tapt på 1200-tallet, bevart i et nå ufullstendig manuskript, som ble kopiert for kardinal Johannes Bessarion på 1400-tallet. Fra Bessarions kopi  er andre bevarte manuskripter avledet.
Beklageligvis er teksten Bibliotheca formidlet til ettertiden i ufullstendig utgave. Den er ikke inndelt i manuskriptene, men er konvensjonelt delt inn i tre bøker. Deler av tredje bok, som stopper brått opp i fortellingen om Thesevs, har gått tapt. Patriark Fotios av Konstantinopel hadde derimot den fullstendige teksten foran seg da han nevner i hans «redegjørelse av bøker lest» at det inneholdt fortellinger av heltene fra Trojakrigen og nostoi  mangler i de bevarte manuskripter. James George Frazer har utgitt et sammendrag av boken som har innarbeidet to manuskriptsammendrag i teksten, i et forsøk på å bøte på den tapte delen.

Trykte utgivelser

Den første trykte utgaven av Apollodorus ble utgitt i Roma i 1555, redigert av Benedetto Egio (Benedictus Aegius) fra Spoleto, som delte teksten inn i tre bøker, men gjorde mange uønskede rettelser i en allerede korrumpert tekst. Hieronymus Commelinus utga en forbedret tekst i Heidelberg, 1559. Den første teksten som var bevart på komparative manuskripter var ved Christian Gottlob Heyne, Göttingen, 1782-83.